Negocierile dintre Rusia și SUA neliniștesc statele riverane Mării Negre. Care sunt cauzele
Negociatorii de la Moscova și Washington vor discuta luni la Riad despre siguranța navigației pe Marea Neagră și despre o posibilă reluare a căilor de export, cu intenția de a lega un acord pe mare de un acord de pace mai larg. Dar statele europene cu ieșire la Marea Neagră urmăresc cu nervozitate negocierile de pace dintre SUA și Rusia cu privire la Ucraina, temându-se de un posibil acord ce ar reda Moscovei o parte din influența sa asupra apelor disputate, scrie Financial Times (FT).